**VÝZVA NA PREDLOŽENIE CENOVEJ PONUKY**

v rámci verejnej obchodnej súťaže v zmysle § 281 až § 288 Obchodného zákonníka:

**FIREMNÉ CENTRUM – PRÍSTAVBA – TELOCVIČŇÁ PRE ÚPOLOVÉ ŠPORTY**

1. **Identifikácia vyhlasovateľa**:

Názov a sídlo organizácie: EFC Gabčíkovo, Továrenská 4299 93005 Gabčíkovo

IČO:  50779443

Kontaktná osoba: Marian Nagy

Telefón: 0907 241 327

E-mail : k.n.stav@gmail.com

Osoba zodpovedná za proces VOS:

Euroconsult Slovakia, s.r.o.

Telefón: 0908859437

E-mail : projekt@euroconsult.sk

1. **Typ zmluvy:**

Zmluva o dielo uzatvorená podľa § 536 a nasl. zákona č. 513/1991 Zb. Obchodného zákonníka v znení neskorších predpisov. Úspešný uchádzač bude vyzvaný k podpisu zmluvy o dielo. Návrh ZoD tvorí prílohu č. 2 tejto výzvy.

1. **Miesto dodania predmetu zmluvy :**

EFC Gabčíkovo, Továrenská 4299 93005 Gabčíkovo

1. **Opis predmetu zmluvy a jeho rozsah:**

Vyhlasovateľ požaduje vykonanie stavebných prác v rámci navrhovanej prístavby, ktorá sa skladá z dvoch častí. Z jednopodlažnej časti na pravej strane objektu, kde ide o vyplnenie terasy obvodovým murivom a rozšírenie tejto časti viď pôdorys 1.np. prekrytá je šikmou strechou s ťažkou krytinou v sklone 22°. Táto časť prístavby je sprístupnená samostatným vchodom z prednej časti budovy. Druhá časť prístavby sa nachádza v zadnej časti budovy. Jedná sa o dvojpodlažnú časť sprístupnenú z boku (1.np) a z druhého nadzemného podlažia, kde sa vybúra otvor pre vstup do novej časti. Strešnú konštrukciu tvorí plochá strecha s plechovým pokrytím v zmysle prílohy č. 2 tejto Výzvy – Projektová dokumentácia k predmetu zákazky. Základným účelom vykonania tejto stavby je zlepšenie podmienok pre vykonávanie úpolových športov konkrétne boxu, zápasenia, MMA, tae kwon do a karate, pre členov klubu EFC Gabčíkovo, ostatné športové kluby, žiakov a študentov z mesta Gabčíkovo a ostatnej verejnosti.

 **Obhliadka predmetu zákazky**

Vyhlasovateľ odporúča uchádzačom, aby sa zúčastnili obhliadky miesta dodania predmetu zmluvy a získali všetky informácie, ktoré budú potrebovať na prípravu a spracovanie ponuky.

Termín obhliadky je potrebné dohodnúť s kontaktnou osobou minimálne 1 deň vopred.

1. **Možnosť rozdelenia cenovej ponuky**:

 Cenovú ponuku nemožno rozdeliť.

1. **Variantné riešenie**:

 Variantné riešenia sa nepripúšťajú.

1. **Rozpočtové náklady predmetu zmluvy:**

Rozpočtové náklady sú limitované v maximálnej sume 190 000 EUR bez DPH

1. **Lehota na dokončenie predmetu zmluvy:**

do 6 mesiacov od účinnosti Zmluvy o dielo.

1. **Jazyk:**

Ponuky sa predkladajú v slovenskom jazyku.

1. **Termín, miesto predloženia a lehota viazanosti cenových ponúk:**

Ponuky je potrebné predložiť najneskôr dňa **16.3. 2021 do 14:00 hod.** osobne, poštou alebo e-mailom na adresu sídla uvedenú v bode 1 tejto výzvy. Označenie : **„Súťaž –FIREMNÉ CENTRUM – PRÍSTAVBA – TELOCVIČŇA PRE ÚPOLOVÉ ŠPORTY“**

 **Lehota viazanosti ponúk : 30. september 2021**

**Vyhodnotenie súťažných návrhov sa uskutoční v sídle vyhlasovateľa do 5 pracovných dní od uzávierky predkladania súťažných návrhov. Vyhlasovateľ bude písomne informovať uchádzačov súťaže o výsledku súťaže do 7 pracovných dní odo dňa uzávierky predkladania súťažných návrhov**

1. **Cena**

Cenová ponuka bude obsahovať cenu v eurách bez DPH, cenu v eurách vrátane DPH a informáciu, či je uchádzač platiteľom DPH.

Uchádzačom navrhovaná zmluvná cena za dodanie požadovaného predmetu zmluvy, uvedená v ponuke uchádzača, bude vyjadrená v eurách.

V ponúkanej cene musia byť zahrnuté všetky náklady uchádzača na dodanie predmetu zmluvy.

Navrhovaná cena musí byť stanovená podľa zákona NR SR č.18/1996 Z. z. o cenách v znení neskorších predpisov a jeho vykonávacích noriem.

Ak je uchádzač platiteľom dane z pridanej hodnoty (ďalej len „DPH“), navrhovanú zmluvnú cenu uvedie v zložení:

* navrhovaná zmluvná cena bez DPH,
* výška DPH,
* navrhovaná zmluvná cena vrátane DPH.

Ak uchádzač nie je platiteľom DPH, uvedie navrhovanú zmluvnú cenu celkom. Na skutočnosť, že nie je platiteľom DPH, upozorní v ponuke.

1. **Kritériá na hodnotenie ponúk**

 Najnižšia cena celkom v EUR bez DPH.

1. Jediným kritériom na vyhodnotenie ponúk je najnižšia cena za dodanie celého predmetu zmluvy v EUR bez DPH.
2. Hodnotenie ponúk uchádzačov je dané pridelením jej príslušného poradia podľa posudzovaných údajov uvedených v jednotlivých ponukách, týkajúcich sa ceny za dodanie predmetu zmluvy.
3. Poradie uchádzačov sa určí porovnaním výšky navrhnutých ponukových cien za dodanie predmetu zmluvy podľa bodu 2 vyjadrených v EUR bez DPH, uvedených v jednotlivých ponukách uchádzačov. Úspešný bude ten uchádzač, ktorý navrhol za dodanie *predmetu zmluvy* najnižšiu cenu.
4. **Obsah ponuky:**

a) identifikačné údaje uchádzača

b) ocenený výkaz výmer – súčasť prílohy č. 3 tejto výzvy

c) podpísaná Zmluva o dielo vrátane príloh – príloha č. 2 tejto výzvy

d) doklad preukazujúci oprávnenosť realizovať predmet zmluvy (Živnostenský list, výpis z Obchodného registra SR a pod.) - kópia

e) návrh na plnenie kritérií(Príloha č. 1 tejto výzvy), podpísané uchádzačom alebo osobou oprávnenou konať za uchádzača vrátane identifikačných údajov

Ak uchádzač nepredloží všetky doklady a dokumenty podľa bodu 13. tejto výzvy, nebude jeho ponuka zaradená do hodnotenia.

1. **Ostatné informácie**

Predložením ponuky uchádzač potvrdzuje súhlas s podmienkami výzvy. Vyhlasovateľ požaduje od uchádzačov, aby predložená ponuka obsahovala ocenené položky v zmysle Výkazu výmer, ktorý je súčasťou prílohy č. 3 tejto výzvy.

V prípade, že v predložených podkladoch sa nachádza výrobok, alebo materiál konkrétneho výrobcu (sú uvedené obchodné názvy alebo druhy tovarov), alebo dodávateľa, sú uvedené ako príklady a môžu byť nahradené ekvivalentnými výrobkami alebo materiálmi s rovnakými technickými parametrami, pri zachovaní, alebo zvýšení technickej kvality. V prípade, že uchádzač pristúpi k nahradeniu konkrétneho výrobcu v zmysle predchádzajúcej vety, je povinný o tom vo svojej ponuke vyhlasovateľa informovať.

Vyhlasovateľ si vyhradzuje právo zmeniť podmienky súťaže, alebo súťaž zrušiť podľa § 283 zákona č. 513/1991 Zb. Obchodného zákonníka v platnom znení, alebo odmietnuť všetky predložené návrhy podľa § 287 ods. 2 zákona č. 513/1991 Zb. Obchodného zákonníka v platnom znení a ukončiť súťaž ako neúspešnú. V prípade, že vyhlasovateľ zmení podmienky obchodnej verejnej súťaže, alebo ju zruší, oznámi túto skutočnosť všetkým prihláseným účastníkom písomnou formou.

 V Gabčíkove, dňa 1.03. 2021

 .........................................

***Prílohy k Výzve na predkladanie ponúk:***

Príloha č. 1 – Návrh na plnenie kritérií

Príloha č. 2 - Návrh Zmluvy o dielo

Príloha č. 3 – Projektová dokumentácia vrátane výkazu výmer

Príloha č. 1

Vyhlasovateľ : **EFC Gabčíkovo**

Predmet zmluvy : **FIREMNÉ CENTRUM - PRÍSTAVBA – TELOCVIČŇA PRE ÚPOLOVÉ ŠPORTY**

**V Y H L Á S E N I E**

 **plnenia kritérií na hodnotenie ponúk**

Obchodné meno uchádzača:

IČO : DIČ : IČ DPH :

telefón : fax : e-mail :

Adresa a sídlo:

**Cena v eurách za celý predmet zákazky** :

|  |  |  |  |
| --- | --- | --- | --- |
| **Predmet zmluvy** | **Cena bez DPH [EUR]** | **DPH [EUR]** | **Cena s DPH [EUR]** |
| **FIREMNÉ CENTRUM - PRÍSTAVBA na zlepšenie podmienok výkonu úpolových športov** |  |  |  |

Čestne vyhlasujeme, že

* všetky údaje uvedené v ponuke sú pravdivé a úplné;
* uvedené údaje sú totožné s údajmi uvedenými v ponuke. V prípade rozdielnych údajov sme si vedomí, že naša ponuka bude zo súťaže vylúčená;
* súhlasíme s podmienkami určenými vyhlasovateľom;
* nebudeme obmedzovať vyhlasovateľa svojimi podmienkami, uvedenými v ponuke;
* predkladáme iba jednu ponuku a nie sme v zadávaní predmetnej zmluvy členom skupiny dodávateľov, ktorá predkladá ponuku na danú zákazku;
* súhlasíme s tým, že vyhlasovateľ si môže overovať platnosť predložených dokladov a údaje v nich;

Dátum:

Meno a podpis štatutárneho zástupcu uchádzača:

Pečiatka:

**Prílohou Vyhlásenia musí byť ocenený Výkaz výmer v zmysle prílohy č. 3 tejto Výzvy.**